LIITE

”COSTERS DEL SEGRE”

PDO-ES-A1523-AM02

Hakemuksen jättöpäivä: 4.11.2014

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Alkoholin enimmäispitoisuutta koskevan maininnan poistaminen

Poistetaan maininta kokonaisalkoholipitoisuudesta ja todellisesta alkoholipitoisuudesta luokan ”viini” (valko-, rosee- ja punaviini) osalta tuote-eritelmän 2.1 kohdasta ja yhtenäisen asiakirjan 4 kohdasta.

Muutos johtuu siitä, että alkoholipitoisuus on viime vuosina hieman kasvanut muuttuvan ilmaston vuoksi.

EU:n lainsäädännön mukaan kokonaisalkoholipitoisuus saa olla yli 15 tilavuusprosenttia, kunhan sitä ei nosteta keinotekoisesti. Koska alkoholipitoisuutta ei tarvitse rajoittaa tähän arvoon, on päätetty luopua tästä säännöstä.

Jos viini ylittäisi tämän raja-arvon, syynä ei tietenkään koskaan olisi se, että alkoholipitoisuutta olisi nostettu keinotekoisesti.

2.2 Istutustiheyden rajoittamisesta luopuminen

Poistetaan enimmäis- ja vähimmäisistutustiheys tuote-eritelmän 3.1 kohdasta, minkä myötä on muutettava myös yhtenäisen asiakirjan 5.a kohtaa.

Ilmaston muuttumisen ja uusien viljelytekniikoiden vuoksi viljelijöiden on pystyttävä käyttämään eri istutustiheyksiä kuin nykyisin on vahvistettu ja erilaisia istutusvälejä, jotta SAN-nimityksen ”Costers del Segre” ominaispiirteet voidaan taata.

2.3 Rajatun maantieteellisen alueen laajennus

Muutetaan tuote-eritelmän 4 kohtaa ja yhtenäisen asiakirjan 6 kohtaa lisäämällä seuraavat tiedot:

1. Kiinteistörekisterin polygoni 5 (lohkot 399, 400, 401 ja 402) Cubellsin kunnassa (Artesa de Segren osa-alue)

2. Kiinteistörekisterin polygoni 4 (lohko 178) Albagésin kunnassa (Garriguesin osa-alue)

3. Kiinteistörekisterin polygoni 6 (lohkot 317, 318, 319, 320 ja 597) Juncosan kunnassa (Garriguesin osa-alue)

4. Kiinteistörekisterin polygonit 1 (lohko 27) ja 3 (lohkot 97 ja 222) Llardecansin kunnassa (Garriguesin osa-alue)

5. Kiinteistörekisterin polygonit 1 (lohkot 509 ja 556), 3 (lohkot 37, 190, 191, 219, 222, 226, 233, 248, 315 ja 318), 12 (lohkot 146, 151, 161, 163 ja 175), 13 (lohkot 17, 93, 127 ja 204) ja 17 (lohko 212) Conca de Daltin kunnassa (Pallarsin osa-alue)

6. Kiinteistörekisterin polygoni 4 (lohkot 24, 25, 26, 29, 42, 43, 45, 46, 49, 50 ja 65) Pobla de Segurin kunnassa (Pallarsin osa-alue)

7. Kiinteistörekisterin polygonit 1, 2, 3, 4, 5 ja 6 Llimianan kunnassa (Pallarsin osa-alue)

8. Kiinteistörekisterin polygoni 3 (lohkot 17, 28, 29, 37, 300 ja 301) Rialpin kunnassa (Pallarsin osa-alue)

9. Kiinteistörekisterin polygoni 3 (lohkot 294 ja 430) Salàs de Pallarsin kunnassa (Pallarsin osa-alue)

10. Kiinteistörekisterin polygonit 3, 4, 5 ja 6 Talarnin kunnassa (Pallarsin osa-alue)

11. Kiinteistörekisterin polygonit 1 (lohkot 162 ja 181) ja 2 (lohko 143) Almacellesin kunnassa (Raimatin osa-alue)

12. Kiinteistörekisterin polygoni 5 (lohko 280) Almacellesin kunnassa (Segriàn osa-alue)

13. Kiinteistörekisterin polygonit 1 ja 2 Lleidan kunnassa (Segriàn osa-alue)

14. Kiinteistörekisterin polygonit 11 (lohkot 6, 7, 8 ja 9005) ja 12 (lohko 9006) Torrefarreran kunnassa (Segriàn osa-alue)

15. Kiinteistörekisterin polygoni 6 (lohkot 42, 43, 44, 45, 46, 47 ja 48) Vilagrassan kunnassa (Valls del Riu Corbin osa-alue)

Useiden asianomaisten osapuolten pyydettyä, että tuotantoaluetta laajennettaisiin, SAN-nimityksen hallintoneuvosto laati raportit kyseisten lohkojen agronomisista olosuhteista sekä maaperä-, ilmasto- ja ympäristöolosuhteista. Tarkoituksena oli tarkastaa, vastaavatko uudet alueet, joiden lisäämistä tuote-eritelmään pyydettiin, SAN-alueen profiilia, ja jos näin oli, vahvistaa näiden alueiden tarkka sijainti asianomaisella osa-alueella. Kutakin tapausta koskevat selvitykset ovat seuraavat:

1. Cubellsissa olevat lohkot sijaitsevat niiden lohkojen vieressä, jotka jo sisältyvät SAN-nimityksen rajattuun alueeseen, ja niillä on samat ilmasto- ja maaperäolosuhteet kuin kyseisellä osa-alueella. Näiltä lohkoilta peräisin olevat tuotteet voidaan näin ollen sisällyttää SAN-nimityksen piiriin, eivätkä viinien laatu ja ominaisuudet muutu.

2. Albagésissa oleva lohko sijaitsee niiden kiinteistörekisterin polygonin 4 yhdentoista muun lohkon vieressä, jotka nykyisin sisältyvät SAN-nimityksen ”Costers del Segre” rajattuun alueeseen.

3. Juncosassa olevat lohkot sijaitsevat niiden lohkojen vieressä, jotka jo sisältyvät SAN-nimityksen rajattuun alueeseen, ja niillä on samat ilmasto- ja maaperäolosuhteet kuin kyseisellä osa-alueella. Näiltä lohkoilta peräisin olevat tuotteet voidaan näin ollen sisällyttää SAN-nimityksen piiriin, eivätkä viinien laatu ja ominaisuudet muutu.

4. Llardecansissa olevilla lohkoilla on samat ilmasto- ja maaperäolosuhteet kuin muualla Garriguesin osa-alueella. SAN-nimityksen ”Costers del Segre” viinien erityslaatu ja -ominaisuudet on näin ollen taattu.

5. Conca de Daltin viinien laatu ja ominaisuudet eivät poikkea siitä yhteydestä, joka on havaittu muualla Pallarsin osa-alueella.

6. Pobla de Segurin viinien laatu ja ominaisuudet eivät poikkea siitä yhteydestä, joka on havaittu muualla Pallarsin osa-alueella.

7, 10, 13 ja 14. Muutokset, jotka vaikuttavat Llimianan, Talarnin, Lleidan ja Torrefarreran kuntiin, eivät ole maantieteellisiä muutoksia vaan pikemminkin sanamuodon muutoksia, joilla pyritään tekemään tekstistä selkeämpi ja objektiivisempi. Torrefarreraa koskeva muutos johtuu kaavamuutoksesta: lohkojen koodit ovat muuttuneet, ja ne on tarpeen saattaa ajan tasalle tällä muutoksella.

8. Rialpissa olevat lohkot sijaitsevat niiden lohkojen vieressä, jotka jo sisältyvät SAN-nimityksen rajattuun alueeseen, ja niillä on samat ilmasto- ja maaperäolosuhteet kuin kyseisellä osa-alueella. Näiltä lohkoilta peräisin olevat tuotteet voidaan näin ollen sisällyttää SAN-nimityksen piiriin, eivätkä viinien laatu ja ominaisuudet muutu.

9. Salàs de Pallarsin viinien laatu ja ominaisuudet eivät poikkea siitä yhteydestä, joka on havaittu muualla Pallarsin osa-alueella.

10. Lohkon lisäyksellä Almacellesissa ei ole vaikutusta tuotteen laatuun, koska lohko sijaitsee niiden lohkojen vieressä, jotka nykyisin sisältyvät SAN-nimityksen ”Costers del Segre” rajattuun alueeseen.

11. Vilagrassassa olevat lohkot sijaitsevat niiden lohkojen vieressä, jotka jo sisältyvät SAN-nimityksen rajattuun alueeseen, ja niillä on samat ilmasto- ja maaperäolosuhteet kuin kyseisellä osa-alueella. Näiltä lohkoilta peräisin olevat tuotteet voidaan näin ollen sisällyttää SAN-nimityksen piiriin, eivätkä viinien laatu ja ominaisuudet muutu.

2.4 Uusien lajikkeiden lisääminen

Muutetaan tuote-eritelmän 6 kohtaa ja yhtenäisen asiakirjan 7 kohtaa lisäämällä niihin seuraavat rypälelajikkeet: Godello, Chenin Blanc, Verdejo ja Viognier (valkoinen) sekä Cabernet Franc, Garnacha Tintorera, Malbec ja Petit Verdot (punainen).

Useat viininvalmistamot, jotka valmistavat tämän SAN-nimityksen piiriin kuuluvia viinejä, ovat pyytäneet näiden lajikkeiden (joiden käyttö on hyväksytty tällä itsehallintoalueella) sisällyttämistä tuote-eritelmään tai ovat ilmoittaneet olevansa siitä kiinnostuneita, sillä ne pitävät lajikkeita sopivina. Kaikki nämä lajikkeet ovat tuottaneet erinomaisia tuloksia tutkimuksissa ja testeissä, joilla haluttiin varmistaa lajikkeiden soveltuvuus ottaen huomioon maaperä- ja ilmasto-olosuhteet. Pyydetyt lajikkeet on tämän vuoksi päätetty sisällyttää tuote-eritelmään.

Alueella vallitsevien luontoon liittyvien tekijöiden vuoksi valkoiset lajikkeet Chenin Blanc ja Viognier sopivat täydellisesti SAN-nimityksen ”Costers del Segre” viinen valmistukseen. Kullekin lajikkeelle ominaiset maut ja aromit säilyvät ja valkoviinien ominaisuudet korostuvat, kun samalla alueelle tunnusomaiset piirteet ja ominaisuudet pysyvät ennallaan.

SAN-nimityksen ”Costers del Segre” punaviineille on ominaista aromikkuus, tasapainoinen maku ja tanniinisuus. Nämä viinit ovat maukkaita, täyteläisiä ja hyvärakenteisia kitalaella. Lajikkeilla Cabernet Franc, Garnacha Tintorera ja Petit Verdot tehdyt testit osoittavat, että näiden lajikkeiden käyttö parantaisi kyseisiä ominaisuuksia.

Verdejo on varhain versova ja varhain kypsyvä valkoinen lajike, joka alueen luontaisten vaikutusten ansiosta soveltuu hyvin pitkään juoksijaleikkaukseen. Viljelyolosuhteiden osalta voidaan todeta, että tämä lajike tuottaa erittäin hyviä viinejä alhaisella istutustiheydellä ja tuotos on korkea. Viineissä on lajikkeelle ominaisia makuja ja aromeja, ja viinien alkoholipitoisuus ja happamuus on keskikorkea tai korkea. Tämän lajikkeen käyttö parantaisi SAN-nimityksen ”Costers del Segre” valkoviinien ominaispiirteitä, säilyttäen samalla alueelle luonteenomaiset ominaisuudet ja maut.

Godello on varhain versova ja varhain kypsyvä valkoinen lajike, joka alueen luontaisten vaikutusten ansiosta soveltuu täydellisesti näihin viineihin, ja viineissä säilyvät lajikkeen ainutlaatuiset aromit ja maut. Viinien alkoholipitoisuus on 12–13, happopitoisuus keskikorkea tai korkea (5,5–6,5) ja aromaattinen potentiaali keskitasoa.

Godello-lajikkeista valmistetuissa viineissä säilyvät alueelle luonteenomaiset ominaisuudet ja maut, eikä laatu muutu.

SAN-nimityksen ”Costers del Segre” punaviineille on ominaista aromikkuus, tasapainoinen maku ja tanniinisuus. Nämä viinit ovat maukkaita, täyteläisiä ja hyvärakenteisia kitalaella. Malbec-lajikkeella tehdyt testit osoittavat, että kyseisen lajikkeen käyttö parantaisi näitä ominaisuuksia. Tutkimusten mukaan Malbecin tuotos on hyvä, ja lajikkeella on paljon potentiaalia tuottaa laatuviiniä ilman, että alueelle luonteenomaisista piirteistä ja mauista täytyisi tinkiä.

2.5 Yhteyden parantaminen

Tuote-eritelmän 7.3 kohdan ja yhtenäisen asiakirjan 8 kohdan sanamuodon parantaminen.

Sanamuotoa on parannettu kaikkien SAN-nimityksen piiriin kuuluvien viinityyppien osalta.

Rajatun alueen laajentamisella tai uusien lajikkeiden lisäämisellä ei ole mitään vaikutusta tuotteen laatuun tai viinin ominaisuuksiin, joten nämä muutokset eivät ole vaikuttaneet yhteyden sanamuotoon. Yhteys ei sinällään muutu sen vuoksi, että lisätään uusia alueita ja lajikkeita, jotka ovat sopusoinnussa suojatun SAN-nimityksen olennaisen luonteen kanssa, joten uudet alueet ja lajikkeet ovat yhteyden mukaisia. Jos uudet alueet tai lajikkeet olisivat ristiriidassa SAN-nimitykseen olevan yhteyden kanssa, niitä ei voitaisi lisätä tuote-eritelmään.

2.6 Pullotusta rajatulla alueella koskevasta vaatimuksesta luopuminen

Tarkistetaan tuote-eritelmän 8.3 kohtaa ja yhtenäisen asiakirjan 9 kohtaa ja poistetaan vaatimus, jonka mukaan pullotus on suoritettava määritellyllä alueella.

SAN-nimityksen ”Costers del Segre” tuotteiden pullotusta ei tarvitse tehdä viljely- ja viinintuotantoalueella.

Sen vuoksi tuote-eritelmään lisätään seuraava kohta:

”SAN-nimityksen ”Costers del Segre” tuotteet on pakattava niin, että taataan tuotteiden olennainen luonne, ominaisuudet ja laatu. Tuotteita ei saa koskaan kuljettaa tavalla, joka heikentää lopputuotteen laatua. Jos tuotteet on tarkoitus pakata tuotantoalueen ulkopuolelle, SAN-nimityksen hallintoneuvostolle on ilmoitettava asiasta ennakolta, jotta se voi valvoa pakkausta ja taata tuotteen laadun.”

2.7 Takuumerkintöjen parannukset

Tarkistetaan tuote-eritelmän 8.5 kohtaa ja yhtenäisen asiakirjan 9 kohtaa ja korvataan yksittäinen leima ja numerointijärjestelmä seuraavilla vaihtoehdoilla: takuusinetti, numeroitu etiketti, numeroitu vastaetiketti tai tietokoneistettu valvontajärjestelmä.

Muutoksella pyritään siihen, että takaussinetti vastaa todellisia käytäntöjä ja että sen avulla varmistetaan SAN-tuotteiden jäljitettävyys. Uusi järjestelmä perustuu sähköiseen koodattuun valvontaan, jonka avulla SAN-järjestö voi seurata valmistettuja, pullotettuja ja kaupan pidettyjä määriä ja tuote voidaan varmasti jäljittää. SAN-järjestön oma henkilöstö tekee säännöllisesti tarkastuksia paikalla viininvalmistamoissa.

YHTENÄINEN ASIAKIRJA

1. Nimi/nimet

Costers del Segre

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

4. Viini(e)n kuvaus

VIINI – valko- ja roseeviini

Valkoviinit:

Kuultava, kellertävä tai vihertävä sävy; joskus myös oranssin tai ruskean vivahteita.

Viinien on oltava seuraavien vaihteluvälien ja arvojen mukaisia:

Absorbanssi 420 nm:ssä vähintään 0,05 ja enintään 1,4, suurempi kuin absorbanssi 520 nm:ssä

Absorbanssi 520 nm:ssä enintään 0,4

Absorbanssi 620 nm:ssä enintään 0,1

Väri-intensiteetti vähintään 0,05 ja enintään 2

Sameus alle 30 NTU

Hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja, vailla vikoja.

Tasapainoinen mauiltaan ja suussa, vailla vikoja, pitkä jälkimaku, joka kestää yli viisi sekuntia.

Roseeviinit:

Kuultavia; vaaleanpunertavia, punertavia ja/tai sinertäviä sävyjä.

Viinien on oltava seuraavien vaihteluvälien ja arvojen mukaisia:

Absorbanssi 420 nm:ssä vähintään 0,1 ja enintään 2,5

Absorbanssi 520 nm:ssä vähintään 0,1 ja enintään 3

Väri-intensiteetti vähintään 0,1 ja enintään 5,7

Sameus alle 30 NTU

Hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja, vailla vikoja.

Tasapainoinen mauiltaan ja suussa, vailla vikoja, pitkä jälkimaku, joka kestää yli viisi sekuntia.

Crianza-viineissä sallittu haihtuvien happojen enimmäispitoisuus on 15 meq/l

Rikkidioksidin enimmäispitoisuus 250 mg/l, jos sokeripitoisuus on > 5 g/l

Yleiset analyyttiset ominaisuudet

Todellinen alkoholipitoisuus vähintään (til-%): 10,5 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 10 Kokonaisrikkidioksidipitoisuus enintään (mg/litra): 200

VIINI – punaviinit

Kuultavia; sävyt vaihtelevat punaisesta ja/tai violetista ruskeaan ja tiilenväriseen crianza-viinien tapauksessa.

Viinien on oltava seuraavien vaihteluvälien ja arvojen mukaisia:

Absorbanssi 420 nm:ssä vähintään 0,1

Absorbanssi 520 nm:ssä vähintään 0,1

Väri-intensiteetti vähintään 3

Sameus alle 80 NTU

Vailla vikoja; hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja.

Tasapainoinen mauiltaan ja suussa, vailla vikoja, pitkä jälkimaku, joka kestää yli viisi sekuntia.

Crianza-viineissä haihtuvien happojen enimmäispitoisuutta voidaan nostaa 1 meq/l jokaista alkoholiprosenttia kohden, joka ylittää 11 tilavuusprosenttia, ja jokaista kypsytysvuotta kohden, mutta se voi olla enintään 20 meq/l.

Rikkidioksidin enimmäispitoisuus 200 mg/l, jos sokeripitoisuus on > 5 g/l

Yleiset analyyttiset ominaisuudet

Todellinen alkoholipitoisuus vähintään (til-%) 11 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra): 150

Väkevä viini

Kun valmistetaan valkoisista lajikkeista, kellertävä ja/tai vihertävä sävy, joskus oranssin tai vanhennetun kullankeltaisen häivähdyksiä. Kun valmistetaan punaisista lajikkeista, sävyt vaihtelevat punaisesta ja/tai violetista mahdollisesti oranssiin, ruskeaan tai kupariin.

Viinien on oltava seuraavien vaihteluvälien ja arvojen mukaisia:

Absorbanssi 420 nm:ssä vähintään 0,1 ja enintään 20

Absorbanssi 520 nm:ssä vähintään 0,1 ja enintään 20

Absorbanssi 620 nm:ssä vähintään 0,1 ja enintään 10

Väri-intensiteetti enintään 50

Sameus alle 80 NTU

Vailla vikoja; hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja.

Tasapainoinen mauiltaan ja suussa, vailla vikoja.

Rikkidioksidin enimmäispitoisuus 200 mg/l, jos sokeripitoisuus on > 5 g/l

Yleiset analyyttiset ominaisuudet

Kokonaisalkoholipitoisuus enintään (til-%): 22 Todellinen alkoholipitoisuus vähintään (til-%) 15 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra): 150

Laatukuohuviini

Kuultava, kellertävä ja/tai vihertävä sävy (toisinaan oranssin tai vanhennetun kullankeltaisen häivähdyksiä) ja pitkään säilyviä kuplia.

Viinien on oltava seuraavien vaihteluvälien ja arvojen mukaisia:

Absorbanssi 420 nm:ssä vähintään 0,05 ja enintään 1,4

Absorbanssi 520 nm:ssä enintään 2

Absorbanssi 620 nm:ssä enintään 1

Väri-intensiteetti vähintään 0,05 ja enintään 2

Sameus alle 30 NTU

Vailla vikoja; tuoreiden hedelmien ja/tai vihannesten ja/tai kukkien aromi, joskus tertiaarisia aromeja, jotka johtuvat vanhenemisesta pullossa.

Tasapainoinen mauiltaan ja suussa, vailla vikoja, pitkä jälkimaku, joka kestää yli viisi sekuntia.

Yleiset analyyttiset ominaisuudet

Kokonaisalkoholipitoisuus enintään (til-%): 12,8 Todellinen alkoholipitoisuus vähintään (til-%) 10,8 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra): 185

Helmeilevä viini

Hiilidioksidi näkyy kuplina, mutta vaahtoa ei ole. Väri vastaa edeltävissä jaksoissa kunkin viinityypin (valko-, puna- ja roseeviini) osalta kuvattua absorbanssialuetta.

Hedelmien ja/tai kukkien lajikearomeja, vailla vikoja.

Hiilidioksidi tuntuu kitalaella, tasapainoinen mauiltaan ja suussa, vailla vikoja, pitkä jälkimaku, joka kestää yli viisi sekuntia.

Rikkidioksidipitoisuus vastaa valko-, rosee- ja punaviinien vastaavaa pitoisuutta.

Yleiset analyyttiset ominaisuudet

Kokonaisalkoholipitoisuus enintään (til-%): 12,5 Todellinen alkoholipitoisuus vähintään (til-%) 10 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 10

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Rypälemehun tai viinin uuttamiseen ja kuorista erottamiseen käytetään asianmukaista painetta siten, että jokaisesta 100 kilogrammasta rypäleitä saadaan enintään 75 litraa viiniä.

b. Enimmäistuotokset

16 000 kg rypäleitä/ha

120 hehtolitraa/ha

6. Rajattu alue

SAN-nimityksen ”Costers del Segre” maantieteellinen alue muodostuu seitsemästä osa-alueesta:

Artesa de Segren osa-alue, joka koostuu seuraavista kunnista:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Montclarin piiri Agramuntin kunnassa

— Kiinteistörekisterin polygonit 5 (lohkot 399, 400, 401 ja 402) ja 7 (lohko 90) Cubellsin kunnassa

— Kiinteistörekisterin polygoni 5 (lohkot 1 ja 22) Os de Balaguerin kunnassa

Urgellin osa-alue, joka koostuu seuraavista kunnista:

— Penelles

— Preixens

— Kiinteistörekisterin polygonit 2 (lohko 7), 3 (lohko 75), 4 (lohko 25) ja 13 (lohko 93) Ivars d’Urgellin kunnassa

Garriguesin osa-alue, joka koostuu seuraavista kunnista:

— Albi

— Arbeca

— Bellaguarda

— Cervià de les Garrigues

— Espluga Calba

— Fulleda

— Floresta

— Pobla de Cérvoles

— Omellons

— Tarrés

— Vinaixa

— Vilosell

— Kiinteistörekisterin polygonit 5 (lohko 487), 12 (lohkot 14, 15, 16, 33, 34 ja 37) ja 13 (lohkot 3, 4 ja 5) Junedan kunnassa

— Kiinteistörekisterin polygonit 9 (lohkot 30 ja 96), 21 (lohkot 114, 165 ja 167) ja 22 (lohkot 118, 119 ja 120) Borges Blanquesin kunnassa

— Kiinteistörekisterin polygoni 4 (lohkot 178, 182, 183, 184, 186, 187, 188, 189, 190, 191, 192 ja 193) Albagésin kunnassa

— Kiinteistörekisterin polygonit 2 (lohkot 57, 66, 499 ja 9002) ja 6 (lohkot 317, 318, 319, 320 ja 597) Juncosan kunnassa

— Kiinteistörekisterin polygonit 1 (lohko 27) ja 3 (lohkot 97 ja 222) Llardecansin kunnassa

Pallarsin osa-alue, joka koostuu seuraavista kunnista:

— Tremp (kunnan entiset rajat) sekä Gurb, Palau de Noguera, Puigcercós, Suterranya ja Vilamitjana (Trempin piirejä)

— Kiinteistörekisterin polygonit 1 (lohkot 509 ja 556), 3 (lohkot 37, 190, 191, 219, 222, 226, 233, 248, 315 ja 318), 12 (lohkot 146, 151, 161, 163 ja 175), 13 (lohkot 17, 93, 127 ja 204) ja 17 (lohko 212) Conca de Daltin kunnassa

— Cellersin ja Guàrdia de Trempin liitetyt piirit Castell de Murin kunnassa

— Sant Cristòfol de la Vallin, Sant Martí de Barcedanan ja Sant Miquel de la Vallin liitetyt piirit Gavet de la Concan kunnassa

— Conquesin, Figuerola d’Orcaun, Orcau-Bastursin ja Sant Romà d’Abellan liitetyt piirit Isona i Conca Dellàn kunnassa

— Kiinteistörekisterin polygoni 4 (lohkot 24, 25, 26, 29, 42, 43, 45, 46, 49, 50 ja 65) Pobla de Segurin kunnassa

— Kiinteistörekisterin polygonit 1, 2, 3, 4, 5 ja 6 Llimianan kunnassa

— Kiinteistörekisterin polygoni 3 (lohkot 28, 37, 300 ja 301) Rialpin kunnassa

— Kiinteistörekisterin polygoni 3 (lohkot 294 ja 430) Salàs de Pallarsin kunnassa

— Kiinteistörekisterin polygonit 3, 4, 5 ja 6 Talarnin kunnassa

— Kiinteistörekisterin polygonit 3 (lohkot 201, 202, 203, 220, 223, 225, 325 ja 330) ja 2 (lohkot 273 ja 276) Sortin kunnassa

Raimatin osa-alue, joka koostuu seuraavista kunnista:

— Raimatin alue Lleidan kunnassa

— Kiinteistörekisterin polygonit 1 (lohkot 162 ja 181) ja 2 (lohko 143) Almacellesin kunnassa

Segriàn osa-alue, joka koostuu seuraavista kunnista:

— Kiinteistörekisterin polygonit 6 (lohkot 9017, 9022 ja 9005) ja 15 (lohkot 3, 57, 9001, 9003, 9004, 9007 ja 2027) Alcarràsin kunnassa

— Alfarràs

— Kiinteistörekisterin polygoni 5 (lohkot 25, 180, 181, 193 ja 280) Almacellesin kunnassa

— Almenar

— Gimenells i el Pla de la Font

— Kiinteistörekisterin polygonit 1, 2, 7 (lohkot 230, 231, 232, 307, 309, 310 ja 311) ja 8 (lohko 337) Lleidan kunnassa

— Kiinteistörekisterin polygonit 11 (lohkot 6, 7, 8 ja 9005) ja 12 (lohko 9006) Torrefarreran kunnassa

Valls del Riu Corbin osa-alue, joka koostuu seuraavista kunnista:

— Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornès de Segarra

— Nalec

— Omells de Na Gaia

— Preixana

— San Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— Kiinteistörekisterin polygonit 4 (lohko 92) ja 6 (lohkot 42, 43, 44, 45, 46, 47 ja 48) Vilagrassan kunnassa

Mitään SAN-nimityksen ”Costers del Segre” maantieteellisen alueen muodostavista lohkoista ei jätetä pois, jos asiaa koskevan voimassa olevan paikallislainsäädännön mukaisesti tehdään kaavamuutoksia, pakkolunastuksia tai kuntarajojen muutoksia.

7. Pääasialliset viininvalmistuksessa käytettävät rypälelajikkeet

AGUDELO – CHENIN BLANC

MACABEO – VIURA

MOSCATEL ALEJANDRIA – MOSCATEL DE MALAGA

MONASTRELL

MERLOT

GARNACHA TINTA – LLADONER

GARNACHA BLANCA – LLADONER BLANCO

CHARDONNAY

GODELLO

GEWÜRZTRAMINER

GARNACHA TINTORERA

XARELLO – CARTOIXA

VIOGNIER

VERDEJO

TREPAT

CABERNET SAUVIGNON

CABERNET FRANC

ALBARIÑO

TEMPRANILLO – ULL DE LLEBRE

SYRAH

SAUVIGNON BLAN

RIESLING

PINOT NOIR

PETIT VERDOT

PARELLADA – MONTONEC

MAZUELA – SAMSO

MALVASIA AROMATICA – MALVASIA DE SITGES

MALBEC

MOSCATEL DE GRANO MENUDO – MOSCATEL MORISCO

8. Yhteyden/yhteyksien kuvaus

Viini

SAN-nimityksen ”Costers del Segre” erityiset ja tarkasti määritellyt ominaisuudet, kuten maantieteellinen sijainti sekä etäisyys Välimerelle ja Pyreneille, luovat alueelle mannerilmaston. Lämpötilan kausittaiset ja vuorokautiset vaihtelut ovat suuret ja kasvukaudet ovat alueelle erityiset, minkä vuoksi sadot ovat alueella omanlaisensa.

Alueen luontaiset tekijät mahdollistavat perinteisten lajikkeiden säilyttämisen ja alkuperäiseen lajistoon kuulumattomien lajikkeiden – joita on ryhdytty viljelemään viinikirvan tulon jälkeen – onnistuneen viljelyn. Rypälelajikkeiden kirjo onkin hyvin suuri, mikä tarkoittaa sitä, että tuotteilla voi olla hyvin erilaisia lajikekoostumuksia.

Inhimillisten tekijöiden osalta voidaan todeta, että alueella on perinteisesti harjoitettu viininviljelyä, mistä on osoituksena vanhoja asiakirjoja ja fyysisiä rakenteita, ja innostuttu kehittämään uraauurtavaa uutta tekniikkaa.

Yöajan lämpötilat kypsymisen aikaan ovat poikkeuksellisen alhaisia – yleensä noin 15 °C koko kypsymiskauden ajan, pudoten 2–10 °C:seen kypsymisen loppuvaiheissa kaikkialla SAN-nimityksen ”Costers del Segre” tuotantoalueella. Näin saadaan viinejä, joiden happopitoisuus on korkea ja joiden maku on voimakas ja erottuu muilla alueilla tuotetuista viineistä. Valkoviinien perusaromeihin sekoittuu hedelmäisiä tuoksuja, kun viini on peräisin osa-alueilta, joilla rinteet ovat loivia, ja kukkaisia tuoksuja, kun viini on peräisin osa-alueilta, joilla rinteet ovat jyrkempiä. Punaviineissä luontainen vaikutus näkyy todellisessa alkoholipitoisuudessa sekä tuoksuissa ja mauissa. Kaikki näiden tekijöiden ansiosta viineille ominainen, viileiden yölämpötilojen aikaansaama laatu säilyy. Muilla alueilla on mahdotonta tuottaa viinejä, joilla olisi tällaiset ominaisuudet.

Laatukuohuviini

Kuohuviiniä on viime vuosisadan alusta alkaen valmistettu perinteisin menetelmin tietyissä viininvalmistamoissa.

Näiden kuohuviinien valmistuksessa käytettyjen valkoviinien perusaromeihin sekoittuu hedelmäisiä tuoksuja, kun viini on peräisin osa-alueita, joilla rinteet ovat loivia, ja kukkaisia tuoksuja, kun viini on peräisin osa-alueilta, joilla rinteet ovat jyrkempiä.

Kypsymiskaudella lämpötilat vaihtelevat paljon vuorokauden aikana. Tämän vuoksi viineissä on selvästi erottuvia ominaisuuksia, niiden happopitoisuus on korkea ja niissä on voimakkaan kukkaisia aromeja. Nämä tekijät yhdessä inhimillisen tekijän – eli perinteisten tuotantomenetelmien keskeytyksettömän käytön – ja luontoon liittyvän tekijän – eli alkuperäislajikkeiden säilyttämisen ja ulkomaisten lajikkeiden mukauttamisen – kanssa auttavat muovaamaan tämän SAN-nimityksen laatukuohuviinejä.

Väkevä viini

SAN-nimityksen ”Costers del Segre” väkevien viinien tuotanto:

Syksyllä päivälämpötila on korkeahko ja sadetta saadaan vain vähän, joten sadonkorjuulla ei ole kiirettä, minkä ansiosta rypälesato on erittäin sokeripitoinen. Koska ilmasto-olosuhteet ovat hyvin erityiset, perinteenä on ollut tuottaa väkeviä viinejä osittain kuivuneista, myöhään korjatuista rypäleistä. Näissä viineissä käytettävät lajikkeet voidaan maaperätyypin ansiosta korjata parhaissa mahdollisissa olosuhteissa ilman ylikypsymistä.

Helmeilevä viini

SAN-nimityksen ”Costers del Segre” helmeilevien viinien korkea happopitoisuus ja voimakkaat kukkaiset aromit johtuvat huomattavista lämpötilanvaihteluista rypäleiden kypsymiskaudella. Vaihtelu voi usein olla yli 15 °C.

9. Olennaiset lisäedellytykset

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Tämän SAN-nimityksen tuotteiden pakkauksissa on käytettävä kertakäyttöistä tunnistusmenetelmää. Kyseessä voi olla joko takuusinetti, numeroitu etiketti, numeroitu vastaetiketti tai SAN-nimityksen tietokoneistettu valvontajärjestelmä (osoitetaan viininvalmistamolle sen pyynnöstä). Riippumatta siitä, mikä järjestelmä valitaan, jäljitettävyys on taattava hallintoelimen vahvistaman menettelyn avulla.

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinejä ei tarvitse pullottaa rajatulla maantieteellisellä alueella.

Linkki eritelmään

https://goo.gl/Xeblp0